ṣóḍaśakalā vaí paśávaḥ sā́ paśūnām mā́trā paśū́nena mā́trayā sámardhayati yatkánīyasīrvā bhū́yasīrvā juhuyā́tpaśūnmā́trayā vyárdhayetṣóḍaśa juhoti ṣóḍaśakalā vaí paśávaḥ sā́ paśūnām mā́trā paśū́neva mā́trayā sámardhayati nā̀nyā́muttamāmā́hutiṃ juhoti yádanyā́muttamāmā́hutiṃ juhuyā́tpratiṣṭhā́yai cyaveta dvípadā uttamā́ juhoti pratiṣṭhā vai dvípadāḥ prátyevá tiṣṭhati jumbakā́ya svāhétyavabhr̥thá uttamāmā́hutiṃ juhoti váruṇo vaí jumbakáḥ sākṣā́deva váruṇamávayajate śuklásya khalatérviklidhasya piṅgākṣásya mūrdháni juhotyetadvai váruṇasya rūpáṃ rūpéṇaiva váruṇamávayajate